|  |
| --- |
| PRITARTA |
| Klaipėdos miesto savivaldybės |
| tarybos 2017 m. kovo 30 d. |
| sprendimu Nr. T2-55 |

**KLAIPĖDOS MIESTO SAVIVALDYBĖS 2016–2018 METŲ STRATEGINIO VEIKLOS PLANO ĮGYVENDINIMO 2016 METAIS ATASKAITA**

2016 m. buvo vykdoma 13 Klaipėdos miesto savivaldybės tarybos 2015 m. gruodžio 22 d. sprendimu Nr. T2-333 patvirtinto Klaipėdos miesto savivaldybės 2016–2018 metų strateginio veiklos plano (toliau – SVP) programų.

|  |  |
| --- | --- |
| 01 STRATEGINIS TIKSLAS – didinti miesto konkurencingumą, kryptingai vystant infrastruktūrą ir sudarant palankias sąlygas verslui | |
| Kodas | Įgyvendinant šį strateginį tikslą, vykdomos programos: |
| **01** | **Miesto urbanistinio planavimo programa** |
| **02** | **Subalansuoto turizmo skatinimo ir vystymo programa** |
| **03** | **Savivaldybės valdymo programa** |
| **04** | **Smulkiojo ir vidutinio verslo rėmimo programa** |
| Efekto kriterijai:  E-01-01 Turistų skaičiaus mieste augimas (%) – >5 %; **pasiektas lygis 2016 m. – 2,2 %.**  E-01-02 Verslumo lygis (SVV įmonių skaičius, tenkantis 1000 gyventojų) – >30; **pasiektas lygis 2016 m. – 34,9 %**;  E-01-03 Nedarbo lygis (registruotų bedarbių ir darbingo amžiaus gyventojų santykis, %) <4 %; **pasiektas lygis 2016 m. – 6,4 %.** | |
| 02 STRATEGINIS TIKSLAS – kurti mieste patrauklią, švarią ir saugią gyvenamąją aplinką | |
| Kodas | Įgyvendinant šį strateginį tikslą, vykdomos programos: |
| **05** | **Aplinkos apsaugos programa** |
| **06** | **Susisiekimo sistemos priežiūros ir plėtros programa** |
| **07** | **Miesto infrastruktūros objektų priežiūros ir modernizavimo programa** |
| Efekto kriterijai:  E-02-01 Aplinkos oro kokybė, neviršijanti didžiausių leistinų koncentracijų kietosiomis dalelėmis (ne daugiau nei 35 paros per metus) DLK <1; pasiektas lygis 2016 m. – DLK ≤1 (2016 m. neviršyta didžiausia leistina dalelių koncentracija ne daugiau nei 35 paros per metus (vienoje stotelėje viršijo 30 parų, kitoje - 9 paras per metus);  E-02-02 Avaringumo lygis (kelių eismo įvykių skaičius 100 000 gyv.) <140; **pasiektas lygis 2016 m. – 151,2**;  E-02-03 Nusikalstamumo lygis (100 000 gyventojų tenka užregistruotų nusikalstamų veikų) <2600; **pasiektas lygis 2016 m. – 3667.** | |
| 03 STRATEGINIS TIKSLAS – užtikrinti gyventojams aukštą švietimo, kultūros, socialinių, sporto ir sveikatos apsaugos paslaugų kokybę ir prieinamumą | |
| Kodas | Įgyvendinant šį strateginį tikslą, vykdomos programos: |
| **08** | **Miesto kultūrinio savitumo puoselėjimo bei kultūrinių paslaugų gerinimo programa** |
| **09** | **Jaunimo politikos plėtros programa** |
| **10** | **Ugdymo proceso užtikrinimo programa** |
| **11** | **Kūno kultūros ir sporto plėtros programa** |
| **12** | **Socialinės atskirties mažinimo programa** |
| **13** | **Sveikatos apsaugos programa** |
| Efekto kriterijai:  E-03-01 Gyventojų skaičiaus pokytis <0%; **pasiektas lygis 2016 m. – -1,6 %**;  E-03-02 Atitiktis valstybės mastu nustatytiems aprūpinimo socialinėmis paslaugomis normatyvams – 100 %; **pasiektas lygis 2016 m. –** 39,4 % (Lietuvos Respublikos socialinės apsaugos ir darbo ministro 2014 m. sausio 20 d. įsakymu Nr. A1-23 patvirtinti nauji Socialinių paslaugų išvystymo normatyvai) | |

Ataskaitoje kiekvienos iš programų vykdymas nagrinėjamas pagal priemonių ir papriemonių įgyvendinimo lygį (remiantis vykdytojų pateikta informacija). 2016 m. 13 programų buvo planuojama vykdyti 354 priemones ir papriemones. 2016 m. įvykdytų pagal planą priemonių ir papriemonių buvo 276 (78 proc.), iš dalies įvykdytos – 47 (13,3 proc.), neįvykdyta – 31 (8,8 proc.) (žr. 1 lentelę).

**1 lentelė. 2016–2018 m. SVP programų priemonių ir papriemonių įvykdymas 2016 m.**

| **Programos pavadinimas** | **Planuota iš viso** | **Įvykdyta pagal planą** | **Iš dalies įvykdyta** | **Neįvyk-dyta** | **Nevykdy-tina** |
| --- | --- | --- | --- | --- | --- |
| 01 Miesto urbanistinio planavimo programa | 25 | 19 | 4 | 2 |  |
| 02 Subalansuoto turizmo skatinimo ir vystymo programa | 13 | 12 | 0 | 1 |  |
| 03 Savivaldybės valdymo programa | 31 | 27 | 3 | 1 |  |
| 04 Smulkiojo ir vidutinio verslo rėmimo programa | 7 | 5 | 1 | 1 |  |
| 05 Aplinkos apsaugos programa | 25 | 20 | 3 | 2 |  |
| 06 Susisiekimo sistemos priežiūros ir plėtros programa | 45 | 36 | 7 | 2 |  |
| 07 Miesto infrastruktūros objektų priežiūros ir modernizavimo programa | 37 | 32 | 3 | 1 | 1 |
| 08 Miesto kultūrinio savitumo puoselėjimo bei kultūrinių paslaugų gerinimo programa | 30 | 23 | 6 | 1 |  |
| 09 Jaunimo politikos plėtros programa | 5 | 4 | 1 | 0 |  |
| 10 Ugdymo proceso užtikrinimo programa | 60 | 55 | 2 | 3 | 1 |
| 11 Kūno kultūros ir sporto plėtros programa | 19 | 12 | 6 | 1 |  |
| 12 Socialinės atskirties mažinimo programa | 35 | 17 | 15 | 2 | 1 |
| 13 Sveikatos apsaugos programa | 21 | 14 | 4 | 3 |  |
| **Iš viso:** | **354** | **276** | **55** | **20** | **3** |

Aprašant kiekvienos iš programų vykdymą, nurodomos programų priemonių (papriemonių) įgyvendinimo reikšmės: balta – įvykdymas pagal planą arba geresnis, nei buvo planuota (pasiektos visos planuotų ataskaitiniais metais vertinimo kriterijų reikšmės); žydra – įvykdyta blogiau, nei planuota (pasiekta mažiau vertinimo kriterijų reikšmių, nei planuota); raudona – neįvykdyta (nepasiekta nė viena planuoto ataskaitinių metų produkto kriterijaus reikšmė), pilka – nevykdytina (praradusi aktualumą dėl pasikeitusių teisės aktų ar pan.). Palyginti pateikiama informacija apie SVP įvykdymą 2014 m., 2015 m., 2016 m. (žr. 1 diagramą).

2 lentelėje pateikiama informacija apie SVP programų finansavimą iš visų finansavimo šaltinių 2016 m. ir lėšų panaudojimą (kasines išlaidas).

**2 lentelė. 2016 m. SVP strateginių tikslų, programų ir asignavimų suvestinė**

| **Strateginio tikslo kodas** | **Savivaldybės strateginio tikslo pavadinimas** | **Programos kodas** | **Programos pavadinimas** | **Lėšos 2016 m.**  **(iš visų finansavimo šaltinių), tūkst. Eur** | | |
| --- | --- | --- | --- | --- | --- | --- |
| 2016 m. asignavimų patvirtintas planas\* | 2016 m. asignavimų patikslintas planas\*\* | 2016 m. panaudotos lėšos (kasinės išlaidos) |
| **01** | **Didinti miesto konkurencingu-mą, kryptingai vystant infrastruktūrą ir sudarant palankias sąlygas verslui** | **01** | Miesto urbanistinio planavimo programa | 1 030,1 | 1 030,1 | 446,6 |
| **02** | Subalansuoto turizmo skatinimo ir vystymo programa | 2 171,7 | 2 318,2 | 2 287,2 |
| **03** | Savivaldybės valdymo programa | 20 018,8 | 19 332,4 | 17 666,6 |
| **04** | Smulkiojo ir vidutinio verslo rėmimo programa | 304,9 | 308,0 | 258,7 |
| **02** | **Kurti mieste patrauklią, švarią ir saugią gyvenamąją aplinką** | **05** | Aplinkos apsaugos programa | 7 217,5 | 7 187,8 | 5 784,9 |
| **06** | Susisiekimo sistemos priežiūros ir plėtros programa | 14 340,2 | 13 672,0 | 11 385,7 |
| **07** | Miesto infrastruktūros objektų priežiūros ir modernizavimo programa | 12 014,4 | 12 045,6 | 10 122,2 |
| **03** | **Užtikrinti gyventojams aukštą švietimo, kultūros, socialinių, sporto ir sveikatos apsaugos paslaugų kokybę ir prieinamumą** | **08** | Miesto kultūrinio savitumo puoselėjimo bei kultūrinių paslaugų gerinimo programa | 4 852,3 | 4 992,8 | 4 872,3 |
| **09** | Jaunimo politikos plėtros programa | 78,1 | 50,7 | 43,4 |
| **10** | Ugdymo proceso užtikrinimo programa | 66 672,2 | 67 070,3 | 66 009,4 |
| **11** | Kūno kultūros ir sporto plėtros programa | 15 010 | 14 857,9 | 6 956,4 |
| **12** | Socialinės atskirties mažinimo programa | 32 448,9 | 32 829,8 | 27 423,4 |
| **13** | Sveikatos apsaugos paslaugų kokybės gerinimo programa | 5 962,2 | 6 040,3 | 2 813 |
|  | **Iš viso programoms:** | | | **182 121,3** | **181 735,9** | **156 069,8** |

\* Pagal Klaipėdos miesto savivaldybės tarybos sprendimus: 2015-12-22 Nr. T2-333 ir 2016-02-12 Nr. T2-28

\*\* Pagal Klaipėdos miesto savivaldybės tarybos 2016-11-24 sprendimą Nr. T2-267

2016 m. nevykdomų ar neįvykdytų priemonių ir papriemonių buvo visose programose, išskyrus Jaunimo politikos plėtros programą (Nr. 09). Didžiausią įtaką plano priemonių nevykdymui turėjo neskirtas finansavimas iš kai kurių finansavimo šaltinių, nepatvirtinti projektų finansavimo sąlygų aprašai bei kvietimai teikti paraiškas, užsitęsusios Europos Sąjungos projektų paraiškų derinimo bei viešųjų pirkimų procedūros.

Priemonių, kurios buvo įgyvendintos iš dalies ir kurių įvykdymas nepasiekė suplanuotų rezultatų, buvo visose programose, išskyrus Subalansuoto turizmo skatinimo ir vystymo programą (Nr. 02). Pagrindinės nevykdymo priežastys – užsitęsusios viešųjų pirkimų procedūros, dokumentacijos rengimas, užsitęsę sutarčių derinimo terminai, ilgiau, nei planuota, trukęs projektų derinimas su išorės institucijomis (Nacionaline žemės tarnyba, Kultūros paveldo departamentu, ministerijomis), tiekėjų vėlavimas suteikti paslaugas ar atlikti darbus laiku ir kokybiškai.

Miesto infrastruktūros objektų priežiūros ir modernizavimo (Nr. 07), Ugdymo proceso užtikrinimo (Nr. 10) ir Socialinės atskirties mažinimo (Nr. 12) programose atsirado nevykdytinų priemonių, t. y. priemonių, kurias atsisakyta vykdyti dėl pasikeitusių teisės aktų, pasibaigusių sutarčių, pasikeitusių reikalavimų iš Europos Sąjungos struktūrinių fondų lėšų bendrai finansuojamiems projektams įgyvendinti.

PRIDEDAMA.Klaipėdos miesto savivaldybės 2016–2018 metų strateginio veiklos plano įvykdymo 2016 m. 13 programų ataskaitos.

\_\_\_\_\_\_\_\_\_\_\_\_\_\_\_\_\_\_\_